钦定古今图书集成/明伦汇编/氏族典/第148卷 > 孙抑
## 钦定古今图书集成/明伦汇编/氏族典/第148卷 > 孙抑

按《元史孙抑传》：“抑字希武，世居晋宁洪洞县。抑登进
士第，历仕至刑部郎中。关保之变，挈父母妻子避兵
平阳之柏村。有乱兵至村剽掠，拔白刃吓抑母，求财
不得，举刃欲斫之，抑亟以身蔽母，请代受斫，母乃得
释。而抑父被掳去，不知所之。或语之曰：‘汝父被驱而
东矣，然东军得所掠民皆杀之，汝慎无往就死也’。抑”
曰：“吾可畏死而弃其父乎？”遂往，出入死地，屡濒危殆，
卒得父以归。